kardosdrur/scandi-wiki huggingface dataset:
Edwin Vose Sumner

Edwin Vose Sumner (30. januar 1797 – 21. marts 1863) var en amerikansk officer som blev general for Nordstaterne og den ældste feltkommandant i et armékorps i den amerikanske borgerkrig. Kælenavnene "Bull" eller "Bull Head" kom både af hans kraftige buldrende stemme og en legende om at en musketkugle en gang ramte hans hoved.

Sumner kæmpede i Black Hawk-krigen og udmærkede sig i den mexicansk-amerikanske krig, i det vestlige pionérområdet og på den østlige krigsskuepladsen i første halvdel af borgerkrigen. Han førte II Corps i Army of the Potomac i Peninsula-felttoget, syvdagesslaget, Maryland-felttoget og slaget ved Fredericksburg.

Fort Sumner er opkaldt efter ham.

Eksterne links 

 U.S. Army Combined Arms Research Library, biografi 
 Territorial Kansas Online 
 Edwin Vose Sumner, biografi og tidslinje

Litteratur 
 , Disaster in the West Woods: General Edwin V. Sumner and the II Corps at Antietam, Western Maryland Interpretive Association, 2002.
 , Sigter Encyclopedia of Military Biography, Castle Books, 1992, 1st Ed., 
 , Civil War High Commands, Stanford University Press, 2001, 
 , Sword of the Borde: Major General Jacob Jennings Brown, 1775-1828, Kent State University Press, 2000, 
 , Generals in Blue: Lives of the Union Commanders, Louisiana State University Press, 1964, 

Generaler fra USA
Personer fra Boston
Jelena Grubišić

Jelena Grubišić (født d. 20. Januar 1987) er en kvindelig kroatisk håndboldspiller som spiller for CSM București og det kortaiske landshold.

Kilder 

Håndboldspillere fra Kroatien
Håndboldspillere fra Krim Ljubljana
Håndboldspillere fra CSM București (kvindehåndbold)
Håndboldspillere fra Győri Audi ETO KC
José Pamplona

José Pamplona Lecuanda (født 6. februar 1911 i San Luis Potosí) var en mexicansk basketballspiller som deltog i de olympiske lege 1936 i Berlin. Mexico vandt over Italien med 37–17 i kvartfinalen men tabte semifinalen med 10–25 til USA, som siden vandt finalen. I bronzefinalen mødte de Polen, som Mexico slog med 26–12. Pamplona spillede én kamp i OL-turneringen.

OL-medaljer 
 1936  Berlin;  Bronze i basketball  Mexico

Eksterne links 
 José Pamplona  på Sports-Reference (OL-resultater) 

Basketballspillere
Poul Pedersen (filmfotograf)

Poul Pedersen (født 16. maj 1925 i Racine, Wisconsin, USA - død 14. maj 2003) var en dansk filmfotograf.

Poul Pedersen kom 1. august 1944 til Nordisk Film som fotografassistent, og efter sin soldatertjeneste blev han igen tilknyttet Nordisk Film fra 1949 til 1960. I 1951 optog han sin første spillefilm Mød mig på Cassiopeia og fotograferede i 1955 den første danske spillefilm i farver Kispus. I 1960 forlod han filmen og startede som direktør for en sodavandsfabrik. Han blev æresmedlem af Dansk Filmfotograf Forbund i 2001.

Eksterne henvisninger 

 

Filmfotografer fra Danmark
Cirkus Arli

Cirkus Arli er et dansk omrejsende cirkus, der turnerer på Sjælland. Det blev etableret i 1970, og har vinterkvarter i København. Cirkus Arli har et to-masters telt med plads til 220 tilskuere (2016).

Historie 
Søren Arli Hansen (1935-2011) var uddannet som maler, men han blev træt af at male, så sammen med sin hustru Lotte (født Engelbrecht), skabte han et komisk jonglørnummer, Lott and Arli, hvor Søren var jonglør på slap line. Desuden havde de et tankelæsnings nummer, hvori Lotte blev kaldt Madame Zarina. Parret optrådte i en årrække hos hos blandt andre Cirkus Moreno og Cirkus Arena. Yderligere optrådte Søren som hvid klovn, senere omtalt som en de bedste i landet. Det var imidlertid en drengedrøm for Søren Arli at få sit eget cirkus, så sammen med Lotte syede han en vinter et lille et-masters cirkustelt i deres lille københavnerlejlighed. De var meget spændt på om det hele passede sammen, når teltet kom ud af lejligheden – det gjorde det. Søren byggede også selv bænkerækker, manege, og ridegang. I 1970 kunne de så åbne deres eget Cirkus Arli, hvor man de to første sæsoner spillede fast i Jyllands Mini Zoo ved Herning. Hele personalet bestod af familien, det vil sige Lotte og Søren, samt sønnen Martin (født 1960), der var 10-11 år gammel. Man spillede flere forestillinger dagligt og entréen var to kroner.

I 1972 fik Tv-produceren Kurt Møller Madsen, der producerede adskillige cirkus-udsendelser for DR, øje på det lille foretagende, hvilket resulterede i en Tv-præsentation den 2. oktober 1972, samtidig med danskerne skulle vælge om de ville være med i EF. Cirkus Arli blev pludselig landskendt, så familien mente det var på tide, at Cirkus Arli rykkede ud på de danske landeveje. Staben blev forøget med et udenlandsk artistnummer, samt heste og geder. Publikum blev hurtigt fortrolige med den lille cirkus, der i 1975 kunne udvide personalet med musikdirektør Anton, som spillede trommer til indspillet musik.

I 1983 blev familien forøget med Bettina, der blev gift med Martin, og i 1987 fik de sønnen Alexander, der begyndte at optræde allerede som 2-årig. I 1994 modtog Alexander Simon Spies Fondens artistpris, i 1999 medvirkede han i Lars von Triers film, Dancer in the dark, og i 2016 modtog han Den Danske Cirkuspris''' særlige talentpris.

Den 12. Januar, 2011 døde Søren Arli, kort efter cirkus' 40-års jubilæums-sæson, og roret blev derved overladt til familien, der sammen driver cirkus videre. Siden 2014 driver Bettina & Martin Arli tillige H.C. Andersens Julemarked, der startede på Kultorvet i København. I 2016 flyttede markedet til Axeltorv, foran Cirkusbygningen. I 2017 findes julemarkedet på Nytorv. I 2016 blev Martin Arli valgt som formand for Cirkusdirektørforeningen'', de Danske cirkus' brancheforening.

Fotogalleri

Eksterne henvisninger 

 Cirkus Arlis officielle websted
 Cirkus i Danmark (cirkus-dk.dk)

Arli
Etableret i 1970
Wolgast

Wolgast er en by og kommune i det nordøstlige Tyskland, beliggende i Amt Am Peenestrom under Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern. Kommunen var indtil 1. januar 2005 en del af Amt Wolgast-Land.

Geografi 
Wolgast er beliggende for den største del på vestbredden af Peenestrom, en udmundingsgren af floderne Oder og Peene, der adskiller øen Usedom fra fastlandet. Bydelen Mahlzow ligger øst for Peenestrom på øen, som er forbundet med fastlandet via to broer; Derfor kaldes byen også Tor zur Insel Usedom (Porten til øen Usedom) .

Omkring tre kilometer sydvest for byen, i nærheden af Ziesaberg, munder den fra vest kommende bæk Ziese ud i Peenestrom.

I kommunen ligger bydelen og landsbyerne:

Historie 
Frem til 1100-tallet fandtes en slavisk boplads ved den nuværende by Wolgast. I 1100-tallet blev Wolgast, ligesom hele regionen Pommern, kristnet af missionæren Otto af Bamberg (1128).  På denne tid blev den første kirke (trækirke) bygget, hvor den nuværende St. Petrikirke ligger. I 1200-tallet blev bebyggelsen og byen Wolgast udviklet og fik sine stadsrettigheder i 1257. Mellem 1296 og 1625 var byen tidvis residens for hertugerne af Pommern-Wolgast.  I 1500-tallet blev den eksisterende borg ombygget til et slot, som blev opført i renæssancestil.

I Trediveårskrigen blev Wolgast indtaget og plyndret flere gange af skiftende krigsmagter. I 1628 blev byen indtaget af Wallensteins tropper, 1630 af svenskerne, 1637 af de kejserlige tropper og endnu en gang af svenskerne i året 1638. Efter Trediveårskrigen blev Wolgast svensk besiddelse. I den skånske krig 1675-79 blev byen indtaget den 10. november 1675 af Brandenburg, men vendte tilbage til Sverige efter freden i 1679

. I den store nordiske krig blev byen plyndret og afbrændt to gange af russiske tropper (i 1713 og 1715). Wolgast var en svensk by frem til 1815, da byen blev preussisk, ligesom hele den svenske provins Svensk Forpommern .

I slutningen af 1700-tallet var byens hovederhverv handel, og frem for alt eksport af korn og viktualievarer (levnedsmidler) til Stockholm.

I 1863 blev en sidebane anlagt fra Züssow til Wolgast, som gav Wolgast forbindelse til jernbanen mellem Stettin og Stralsund.

Wolgast efter 1945 
Wolgast klarede sig uden større ødelæggelse under 2. verdenskrig. Byen blev overgivet uden kamp i anden verdenskrigs slutfase. I DDR-tiden blev Peeneværftet grundlagt. Værftet byggede militærskibe og havde 3.500 ansatte og byen blev udviklet til et støttepunkt for det østtyske søværn. Efter Østtysklands sammenbrud og Tysklands genforening restaureredes den historiske bykerne, ligesom de boligområder som er blevet bygget efter Anden Verdenskrig. Søværnet forlod byen efter genforeningen og på grund af arbejdsløshed og udflytning er byens befolkningstal aftaget.

Eksterne kilder og henvisninger 

 Wolgasts websted
 Statistik 

Byer i Mecklenburg-Vorpommern
Kommuner i Mecklenburg-Vorpommern
Amt Am Peenestrom
Byer i Kreis Vorpommern-Greifswald
Vuelta a Andalucía 2017

Vuelta a Andalucía 2017 var den 63. udgave af det spanske landevejscykelløb i regionen Andalusien. Løbet foregik i perioden 15. til 19. februar 2017. Løbet var en del af UCI Europe Tour 2017 og var i kategorien 2.HC. Den samlede vinder  af løbet blev Alejandro Valverde fra .

Hold

Etaperne

1. etape

2. etape

3. etape

4. etape

5. etape

Trøjernes fordeling gennem løbet

Resultater

Eksterne henvisninger 
 

Vuelta a Andalucía
UCI Europe Tour 2017
Svejstrup

Svejstrup er en landsby i Østjylland, beliggende i Dover Sogn. Landsbyen ligger i Region Midtjylland og hører under Skanderborg Kommune. Før Kommunalreformen fra 2007 lå Svejstrup i den østlige ende af Ry kommune. Svejstrup er den næsthøjestbelligende landsby i Danmark. Fra byen har man udsigt til Mossø. Svejstrup er hjemsted for Maskinfabrikken Rival

Beliggenhed 
Svejstrup ligger mellem landevejen mellem Skanderborg og Silkeborg og Skanderborg-Skjern-banen.

Landsbyen ligger i et stærkt kuperet terræn. Mod sydsydvest ligger Svejstrup Enge, mod syd bakken Fiskerkol (81 m over havet)

Etymologi 
Endelsen -strup viser, at der er tale om en torp, en udflytterbebyggelse.

Historie 
Der er i Svejstrup blevet fundet spor efter bebyggelse fra den førromerske jernalders periode III a (ca. 150-50 f.Kr.) i form af stolpehuller, grøfter og gruber. Der blev i alt observeret ni huse.

I 1682 bestod landsbyen af 8 gårde og 1 hus med jord. Det samlede dyrkede areal udgjorde 327,8 tønder land skyldsat til 43,50 tønder hartkorn. Dyrkningsformen var 4-vangsbrug med rotationen 3/1

Landsbyen blev udskiftet ved en kombination af stjerneudskiftning (mod nord) og blokudskiftning (mod øst)

Nogen større byudvikling er aldrig sket. I det 20. århundrede lå præstegården, en skole og en smedie i landsbyen, hvor der også fandtes en jordemoder.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983),
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975),

Landsbyer
Lokaliteter i Skanderborg Kommune
USA's nationale økonomiske råd

USA's nationale økonomiske råd (National Economic Council, forkortet NEC) er det vigtigste forum for den amerikanske præsidents rådslagning om økonomisk politik. Direktøren for NEC er dermed også en af præsidentens vigtigste økonomiske rådgivere.

Historie og formål 

Rådet blev oprettet i 1993 af præsident Clinton som led i opfyldelsen af hans valgløfte om at give USA's økonomiske situation topprioritet. Rådet skal koordinere processen med at udvikle administrationens økonomiske politik og rådgive præsidenten herom. Rådet sikrer også, at diverse trufne beslutninger og tiltag er i overensstemmelse med præsidentens udtalte mål og holder øje med implementeringen af den økonomiske politik. Rådet er dannet efter model af USA's nationale sikkerhedsråd.

Den nuværende direktør for NEC (udpeget af Joe Biden) er Lael Brainard.

Organisation 

USA's præsident er selv formand for rådet, hvis medlemmer desuden er vicepræsidenten, udenrigs-, finans- og en række andre ministre samt forskellige andre højtstående repræsentanter for præsidentens administration, herunder også formanden for Rådet af Økonomiske Rådgivere. Direktøren for NEC sidder i rådet og er dets daglige leder. Hans fulde titel er Assistant to the President for Economic Policy and Director of the National Economic Council. To af de hidtidige direktører, nemlig Robert Rubin og Larry Summers, har også været finansministre i USA - henholdsvis umiddelbart efter og 8 år før de var direktører for NEC.

Direktører for USA's Nationale Økonomiske Råd

Det Nationale Økonomiske Råd og Rådet af Økonomiske Rådgivere 

Ved siden af det Nationale Økonomiske Råd har præsidenten også et andet rådgivende organ i den økonomiske politik, nemlig Rådet af Økonomiske Rådgivere (oprettet af præsident Truman i 1948) til at give inspiration i den økonomiske politik. De to organer har en klar arbejdsdeling: Det Nationale Økonomiske Råd er dybt involveret i den politiske proces med udarbejdelsen og udførelsen af den konkrete økonomiske politik. Rådet af Økonomiske Rådgivere er lidt mere tilbagetrukket i forhold hertil. Dets medlemmer og ansatte er typisk universitetsforskere eller forskeruddannede med en Ph.D.-grad, og de overvåger og analyserer den generelle økonomiske situation og udarbejder analyser og memoer til præsidenten. Den tidligere direktør for NEC Keith Hennessey har udtrykt det sådan: "NEC does economic policy and decision-making, and CEA does economics (NEC står for den økonomiske politik og beslutningstagning, og CEA står for økonomien)". En anden kommentator har sagt, at CEA er en tænketank og NEC en kommandocentral. I nogle henseender kan de to råds rolle sammenlignes med forholdet i Danmark mellem De Økonomiske Råd og embedsmændene i Finansministeriet.

Kilder 

Den amerikanske præsidents udøvende embede
USA's myndigheder
Etableret i 1993
Pelham Bay Park

Pelham Bay Park er en offentlig park i det nordøstre hjørne af New York City i bydelen Bronx og rækkende ind i Westchester County

Med  er det den største offentlige park i New York City. Den del der ligger inden for New York Citys grænser er omkring tre gange større end Central Park på Manhattan. 
Parken administreres af New York City Department of Parks and Recreation.

Noter

Eksterne henvisninger
 
 Bartow-Pell Mansion Museum, om landlivet i området i 1800-tallet
 The Bronx Equestrian Center , om hestecentret i parken
 Om Hunter Island hos The Geographic Names Information System (GNIS)

Parker i USA
Bygninger, konstruktioner og anlæg i New York City
Mike Connors

Mike Connors (født Krekor Ohanian, 15. august 1925, død 26. januar 2017) var en amerikansk skuespiller, bedst kendt for at spille detektiv Joe Mannix på CBS tv-serier, Mannix. Connors' karriere spændte over seks årtier, der ud over sit arbejde på tv har medvirket i utallige film.

Personlige liv og død 
Connors blev gift med Mary Lou Willey i 1949; sammen fik de en søn, Matthew Gunner Ohanian, og en datter, Dana Lou Connors.

Connors døde i Tarzana, Californien, en uge efter at være blevet diagnosticeret med leukæmi, i en alder af 91.

Priser og hædersbevisninger 
I 1969 vandt Connors en Golden Globe for sin rolle som Joe Mannix på Mannix.

Delvis filmografi

Tv 
 The Adventures of Jim Bowie, episode "Broomstick Wedding" (1956) – Danny
 The Silent Service, episode "The Ordeal of the S-38" (1957) – Må Melhop
 The Walter Winchell File, "The Steep Hill" - Dave Hopper (1957)
 Cheyenne (TV series), episode "Dead to Rights" (1958) – Roy Simmons (som Michael Connors)
 Official Detective, episode "Cover-Up" (1958) - Martin Jespersen
 Tightrope! (1959-1960) – Undercover-agent
 Mannix (1967-1975) – Joe Mannix
 The Death of Ocean View Park (1979) – Sam Jackson
 Today's FBI (1981-1982) – Ben Slater
 Public Enemy #2 (1993) – som sig selv
 Hart to Hart Returns (1993) - Bill McDowell
 Murder, She Wrote, episode "Flim Flam" (1995)- Boyce Brun
 Diagnosis: Murder, episode "Hard Boiled Murder" (1997) - Joe Mannix
 Walker, Texas Ranger, episode "Code of the West" (1998) – Dommer Arthur McSpadden
 Two and a Half Men, episode "Prostitutes and Gelato" (2007) – Hugo

Film

Eksterne links

Henvisninger 

Skuespillere fra Californien
Gurre Sø

Gurre Sø er en sø beliggende i Helsingør Kommune i Nordøstsjælland.

Vandfladen har et areal på 210,4 ha medregnet slotssøen i områdets sydøstlige hjørne (navngivet efter Gurre slotsruin). Fra 1965 til 1996 blev vandarealet formindsket med ca. 15 ha, og øerne i søen voksede, først ved rørsumpe, der senere blev invaderede af træer og buske. I lange perioder har vandspejlet været lavere end referencevandspejlet i kote 26,4 m over DNN. Det dybeste sted i søen er ca. 5,4 m dybt.

I søen ligger en række mindre øer og holme: Storø-Lilleø (12,76 ha), Gåseø (0,12 ha), Mågeø (0,29 ha), Langeland (o,15 ha), Grydeholm (0,10 ha), Hyttefadet (ca 50 m2), Schultz' Grund.

Søens afvandingsopland er 15,1 km2. Store dele af oplandet udgøres af skov. Søen omgives mod vest og nord af Horserød Hegn, mod sydvest af Gurre Vang. Ved Slotssø mod sydøst ligger Gurre slotsruin. Området omkring ruinen er i dag tørt land, man var i middelalderen en del af det samlede vådområde. På østsiden af søen ligger en smal træbræmme.

Navne Gurre omtales første gang i 1360-erne som Gorwe.

Gurre Sø har afløb via Gurre Å mod vest.

Et areal på 67 hektar omkring Gurre Å ved vestenden af søen blev fredet i 1967. Gurre Sø er udpeget til Natura 2000-område nr. 131 Gurre Sø (habitatsområde nr 115).

Noter

Litteratur 
 Knud Dahl: Fredede områder og statsskove. Øerne; Danmarks Naturfredningforening 1988;

Eksterne henvisninger 
 Gurre Sø naturstyrelsen.dk

Søer i Helsingør Kommune
Katja Geiger

Katja Ingergard Geiger (ugift Hallberg, oprindeligt Karin Ingegerd Hallberg; født 12. januar 1920 i Ekeby sogn i Skåne, død 25. januar 2017 i Tollarp i Skåne) var en svensk modedesigner, der blev kendt som Katja of Sweden.

Katja var først gift mellem 1941 og 1949 med Kjell Stenson og fra 1949 med Rod E. Geiger, der døde i 2000. Hun havde tre sønner, heraf en med Kjell Stenson.

Referencer

Litteratur 
 Katja of Sweden. Dialogos Forlag 2000.
 Vem är vem, 1966, Skåne

Eksterne henvisninger 
 Katja of Sweden  hentet:  
 Thirty-something designers are redefining a Scandinavian aesthetic : Swedes come into own in London hentet:  
 A Fresh Look at Mid-century Design  hentet:  
 "Katja of Sweden" firar 90 år hentet:  

Modeskabere
Ethylenoxid

Ethylenoxid (anbefalet IUPAC-navn: oxiran) er en organisk forbindelse med kemisk formel . Det er en cyklisk æter (en cyklisk æter består af en alkan med et oxygenatom bundet til to af alkanens carbonatomer, hvilket danner en ring). Ethylenoxid optræder ved stuetemperatur som en farveløs, brandfarlig gas med en let sødlig lugt. Den er det simpleste epoxid, dvs. en kemisk forbindelse med en treleddet ring bestående af et oxygenatom og to carbonatomer. Pga. sin specielle molekylstruktur undergår ethylenoxid let additionsreaktioner; den kan f.eks. let bringes til at åbne sin treleddede ring og danne polymerer. Ethylenoxid er isomer med acetaldehyd og vinylalkohol.

Ethylenoxid er et vigtigt kemikalie, der finder anvendelse mange steder, f.eks. til produktion af stoffer som polysorbat 20 og polyethylenglykol. I sig selv er ethylenoxid dog farligt at arbejde med. Ved stuetemperatur er den en brandfarlig, carcinogen, mutagen, lokalirriterende og anæstetisk gas med en misvisende behagelig lugt.

Ethylenoxid anvendes desuden til produktion af rengøringsmidler, fortykningsmidler, opløsningsmidler, plast og diverse organiske forbindelser som ethylenglykol, ethanolaminer, simple og komplekse glykoler, polyglykolætere m.v. Da ethylenoxid er en giftig gas, der ikke afsætter spor på de genstande, den kommer i kontakt med, bruges den som et desinfektionsmiddel på hospitaler og fabrikker, der producerer medicinsk udstyr, hvor ethylenoxid kan bruges i stedet for damp til at sterilisere varmefølsomme redskaber som f.eks. plastsprøjter.

Ethylenoxid fremstilles industrielt ved direkte oxidation af ethen i tilstedeværelse af en sølvkatalysator. Ethylenoxid er yderst brandfarlig og eksplosiv og anvendes bl.a. i termobariske våben. Det opbevares og transporteres derfor normalt som en nedkølet væske.

Referencer 

Epoxider
Desinfektionsmidler
Bjedstrup

Bjedstrup er en landsby i Østjylland, beliggende i Dover Sogn. Landsbyen ligger i Region Midtjylland og hører under Skanderborg Kommune. Før Kommunalreformen fra 2007 lå Bjedstrup i den østlige ende af Ry Kommune. I byen ligger Bjedstrup Skole, som har 73 elever. Byen er hjemsted for Dover Gymnastik Forening.

Beliggenhed 
Bjedstrup ligger mellem landevejen mellem Skanderborg og Silkeborg og Skanderborg-Skjern-banen.

Landsbyen ligger i et stærkt kuperet terræn.

Etymologi 
Endelsen -strup viser, at der er tale om en torp, en udflytterbebyggelse.

Noter 

Landsbyer
Lokaliteter i Skanderborg Kommune
Jana Knedlíková

Jana Knedlíková (født. d.  i Prag, Tjekkiet) er en tjekkisk håndboldspiller som spiller for den ungarske storklub Győri Audi ETO KC og Tjekkiets håndboldlandshold, hvor hun har spillet 81 landskampe og scoret 175 mål. Hun kom til Győr i 2015 og spiller højre fløj.

Meritter 
 EHF Champions League:
 Vinder: 2017, 2018, 2019
 Nemzeti Bajnokság I
 Vinder: 2016, 2017, 2018, 2019
 Magyar Kupa
 Vinder: 2016, 2017, 2018, 2019
 WHIL:
 Vinder: 2010, 2011
 Tjekkiets førsteliga:
 Vinder: 2010

Kilder 

Håndboldspillere fra Tjekkiet
Håndboldspillere fra Győri Audi ETO KC
Havok

Havok kan henvise til:

 Havok (tegneseriefigur) – Marvel Comics superhelt
 Havok (firma) – irsk softwarefirma
 Havok (software)

Musik 
 Havok (band) – amerikansk metalband

Se også 
 Havoc
Rutulere

Rutulere (rutulsk: Myhabyr/Мыхабыр) er en indfødt etnisk gruppe i Nordkaukasus. Rutulere kalder sig for Myhabyr. Størstedelen af det rutulske folk bor i den russiske delstat Dagestan, men de bor også i andre dele af Rusland, særligt i Stavropol kraj og i Moskva. Deres sprog, rutulsk, tilhører de nordkaukasusiske sprog og de fleste rutuler er sunnimuslimer.

Geografisk fordeling 

Ifølge folketællingen 2002 boede der 29.929 i Rusland, heraf i Dagestan: 24.300
Ifølge folketællingen i 2010 boede der 35.240 rutulere i Rusland, heraf i Dagestan 27.849 (1,0% ef befolkningen). Officielle oplysninger fra Aserbajdsjan foreligger ikke, men skønsmæssigt bor her 900 rutulere.

De fleste rutulere bor i delrepublikken Dagestan i Rusland og Aserbajdsjan. Der findes også betydelige rutulske befolkninger i andre dele af Rusland, især i Stavropol kraj, Rostov oblast og Moskva.

Bortset fra Rusland findes der også rutulske diasporabefolkninger i Tyrkiet og Syrien. De fleste af disse er efterkommere af personer, som måtte forlade Dagestan under Kaukasuskrigene, som førte til, at Dagestan blev annekteret af Det russiske kejserrige omkring 1864.

Religion 
Rutulere er muslimer (sunni islam).

Se også 
 Dagestan

Noter

Eksterne henvisninger 
 Rutulia.com — Rutul nationalt websted

Republikken Dagestan
Folkeslag i Rusland
Folkeslag i Kaukasus
Havoc

Havoc kan henvise til:

 Havoc (film fra 2005) – film fra 2005, instrueret af Barbara Kopple
 Havoc (musiker) – amerikansk rapper

Se også 
 Havok
Bø Station

Bø Station (Bø stasjon) er en jernbanestation på Sørlandsbanen, der ligger i byområdet Bø i Bø kommune i Norge. Stationen består af nogle få spor, to perroner og en stationsbygning i træ samt en busterminal og en tømmerterminal. Stationsbygningen er tegnet af Gudmund Hoel og Ragnvald Utne og er som udgangspunkt den samme type som på Gvarv og Lunde Stationer.

Stationen åbnede 1. december 1924, da Sørlandsbanen blev hertil fra den nu nedlagte Gvarv Station. I forbindelse med åbningen opførtes stationsbygningen og et pakhus efter tegninger af Gudmund Hoel. Stationen blev fjernstyret 14. marts 1969 men var fortsat bemandet, indtil den blev ubemandet 1. januar 2008 som den sidste station i Telemark.

Litteratur

Eksterne henvisninger 

Stationer på Sørlandsbanen
Etableret i 1924
Jernbanestationer i Telemark